南喬治亞搭南桑威奇群島（英語：South Georgia and the South Sandwich Islands；縮寫：SGSSI）是英國勒大西洋南部個海外屬地之一，原本是富克朗特群島個一部份，直到1985年改成功單獨建制。該個屬地個西北部是面積3592平方公里個南喬治亞島，東南部是面積311平方公里個南桑威奇群島，兩邊間隔差弗多750公里。還有，雖然該個屬搭富克朗特群島距離有1300公里，俚篤勒地緣政治浪幾乎融為一體，儕搭阿根廷有主權爭議。